KLASA: 602-03/21-04/01

URBROJ: 2176-55-10-21-17

Sisak, 24. kolovoza 2021.

Poštovani,

Sukladno članku 50. Statuta Strukovne škole Sisak održava se 4. elektronska sjednica Školskog odbora Strukovne škole Sisak, koja počinje **24. kolovoza 2021.** godine u **10,00** sati, a završava **25. kolovoza 2021.** u **10,00** sati. Zbog kratkoće rokova te potrebe brzog djelovanja nismo u mogućnosti održati redovnu sjednicu Školskog odbora.

Za sjednicu se predlaže sljedeći

**D N E V N I R E D**

1. **Usvajanje zapisnika sa 3. sjednice Školskog odbora.**

U prilogu dnevnog reda šaljemo Vam zapisnik sa 3. sjednice Školskog odbora koji je potrebno usvojiti.

1. **Odobrenje za upis u školu sukladno članku 22. Zakona o odgoju i obrazovanju u osnovnoj i srednjoj školi.**

Dana 19. kolovoza 2021. škola je elektronskim putem zaprimila molbu učenika Lea Marinića za odobrenje upisa u 1. razred Strukovne škole Sisak (u prilogu). Naime, učenik je 21. lipnja 2021. godine napunio 17 godina te prelazi dobnu granicu za upis u srednju školu. Sukladno članku 22. stavku 2. Zakona o odgoju i obrazovanju u osnovnoj i srednjoj školi upis učenika u srednju školu do navršenih 18 godina moguć je uz odobrenje Školskog odbora. Učenik se prijavio za slobodno upisno mjesto u zanimanju vozač motornog vozila te ispunjava sve uvjete za upis. Jesenski rok upisa traje do 25. kolovoza te je potrebno odobrenje Školskog odbora za upis imenovanog učenika.

Molimo članove Školskog odbora da se očituju o navedenom.

S poštovanjem,

Predsjednica Školskog odbora

Ivančica Žamarija, dipl. ing.

Dostaviti:

1. Članovi Školskog odbora, svima (elektronskim putem)
2. Pismohrana